4 ຄົນເສຍຊີວິດ ຍ້ອນລົມພາຍຸ ທີ່ຮ້າຍແຮງ ໃນຍີ່ປຸ່ນ
ລົມພາຍຸທີ່ຮ້າຍແຮງ ປະທະເກາະໃຫຍ່ Honshu ຂອງຍີ່ປຸນ ເຮັດໃຫ້ປະຊາຊົນ 4 ຄົນເສຍຊີວິດ ໃນວັນອັງຄານວານນີ້. 
ປະຊາຊົນ 4 ຄົນເສຍຊີວິດ ຫຼັງ ຈາກລົມພາຍຸທີ່ມີຄວາມແຮງລູກ ນຶ່ງປະທະຍີ່ປຸ່ນໃນວັນອັງຄານ ວານນີ້ ເຮັດໃຫ້ພວກວົງການ ທຸລະກິດຈໍາເປັນຕ້ອງອັດລົງ ແລະສ້າງຄວາມຫຍຸ້ງຍາກໃຫ້ ແກ່ການບໍລິການດ້ານການເດີນ ທາງທາງອາກາດແລະທາງລົດໄຟ ລົມພາຍຸທີ່ມີຄວາມແຮງເທົ່າກັບ ພາຍຸໄຕ້ຝຸ່ນ ໄດ້ພັດປະທະເກາະ ໃຫຍ່ Honshu ດ້ວຍລົມແຮງ ເຖິງ 144 ຫຼັກກິໂລແມັດຕໍ່ຊົ່ວ ໂມງ ບັນດາບໍລິສັດຂົນສົ່ງທາງ ອາກາດຊັ້ນນໍາຂອງປະເທດ ຄືສາຍການບິນຍີ່ປຸ່ນ ແລະສາຍການບິນ All Nippon Airways ໄດ້ລົບລ້າງຖ້ຽວບິນຫຼາຍຮ້ອຍຖ້ຽວພາຍໃນປະເທດແລະລະຫວ່າງປະເທດ ຂະນະດຽວກັນການຂົນສົ່ງທາງລົດໄຟກໍໄດ້ງົດລົງໃນທົ່ວເກາະ ນອກນັ້ນ ລົມພາຍຸລູກນີ້ຍັງໄດ້ຕັດກະແສໄຟຟ້າສໍາລັບລະບົບທໍາຄວາມເຢັນຢູ່ສາງເກັບ ເຊື້ອໄຟ ທີ່ໂຮງໄຟຟ້ານີວເຄລຍໃນພາກເໜືອຂອງຍີ່ປຸ່ນ ເຊ່ນກັນ ແຕ່ບໍລິສັດ Tohoku Electric Power ທີ່ເປັນເຈົ້າຂອງໂຮງໄຟຟ້າແຫ່ງນີ້ກ່າວວ່າ ກະແສໄຟຟ້າໄດ້ກັບຄືນ ມາ ປະມານ 30 ນາທີ ຕໍ່ມາ ວິກິດການນີວເຄລຍໃນປີແລ້ວນີ້ ໄດ້ເກີດຂຶ້ນເວລາຄື້ນ ຟອງສຸນາມິ ຕັດກະແສໄຟຟ້າສໍາລັບແລ່ນລະບົບທໍາຄວາມເຢັນທີ່ໂຮງໄຟຟ້ານີວເຄລຍ Fukushima ຊຶ່ງຍັງຜົນເຮັດໃຫ້ເຄື່ອງປະຕິກອນນີວເຄລຍ 3 ໜ່ວຍໃນໂຮງໄຟຟ້າດັ່ງ ກ່າວ ລະລາຍລົງ ປະຊາຊົນ 2 ຄົນເສຍຊີວິດໃນຕຶກອາຄານທີ່ພັງທະລາຍລົງມາທັບໃນພາກເໜືອແລະ ພາກໃຕ້ຂອງຍີ່ປຸ່ນ ພວກຄົນອື່ນໆທີ່ໄດ້ເສຍຊີວິດໄປກໍມີຊາຍສູງອາຍຸຄົນນຶ່ງທີ່ຕົກລົງ ມາຈາກຫຼັງຄາເຮືອນ ແລະຍິງສາວຄົນນຶ່ງຖືກຕົ້ນໄມ້ຫັກລົງທັບຕາຍ ພວກພະຍາກອນອາກາດກ່າວວ່າ ລົມພາຍຸລູກນີ້ໄດ້ເຄື່ອນໄຫວເຂົ້າໄປຍັງຫຼາຍເຂດ ໃນພາກເໜືອຂອງຍີ່ປຸ່ນໃນວັນພຸດມື້ນີ້